Karpathos fakultatív kirándulások görög nyaralás idején
Karpathos fakultatív kirándulások utasaink részére
Karpathos az egyik legvadregényebb görög sziget, ami izgalmas fakultatív programokkal várja Önt. Fedezze fel Karpathos szigetét! Az alábbi programok csak utasaink számára elérhetők, és tájékoztató jellegűek, az egyik partnerünk kínálatát mutatják. Az aktuális fakultatív programlistát és a pontos árakat minden esetben az idegenvezető adja oda utasainknak érkezés után, ezekre befizetni is nála van lehetőség.
Blue Day - "Kék Nap" hajókirándulás BBQ-val
Az egész napos kirándulás során a sziget keleti partja mentén hajókázunk, melynek szépsége egyedülálló és páratlan. Három öböl érintésével egy felejthetetlen élménnyel gazdagodhatunk. Első megállónk a kristálytiszta vízű Agios Ioannis-öböl (Vasilis Paradise), amely kizárólag hajóval közelíthető meg. Egy családi hangulatú közös pikniken (rablóhús, rizs, saláta) vehetünk részt a fák árnyékában. Érdekesség, hogy maga a "taverna" pedig a kapitány saját keze által épült. Következő strandolási lehetőségünk Apella öble lesz, ahol fürdőzhetünk, pihenhetünk, búvárkodhatunk. Különleges varázsa a környező domboldalakon zöldellő mediterrán fenyők borításában rejlik, amelyet az elmúlt években a svájciak a legszebb partnak választottak meg Görögországban. Utunk utolsó állomása Kyra Panagia öble, ahol egy félórás nyílt vízi fürdőzésen vehetünk részt, így a nap végén ismét a tengerbe csobbanva hűsítjük le magunkat (09:00-17:00).
Olympos - Görögország élő múzeuma
Programunkat a reggeli órákban kezdjük meg (kb. 07:30). Busszal járjuk be a sziget déli, nyugati részét, majd északi irányba haladva a kopár bércek és a meseszép zöldellő völgyek érintésével megérkezünk Olymposra (2-2,5 óra). Maga a festői falucska egy magas szélfútta ormon fekszik kissé elzártam, mivel régen a középkorban gyakoriak voltak a kalóztámadások. A tradicionális faluban az apró kis házak karnyújtásnyira állnak egymástól, a lépcsők útvesztőjében sorban találkozhatunk a falusi hölgyek által hordott helyi népviselettel, és a régi működőképes malmokkal. A program során elhaladunk egy tradicionális pékség mellett, ellátogatunk egy tipikus karpathoszi házba, ahol megcsodálhatjuk a belső dekorációt, a fából készült bútorokat, majd egy helyi cipészműhelybe látogatunk el, végül pedig Szűz Mária templomát tekintjük meg. Kétórás szabadidőnk alatt lehetőség lesz egy ebéd keretében a helyi ízeket (Makarounest) megkóstolni. Visszafele úton megállunk a sziget nyugati oldalán Lefkosban fürdőzni 2 órára, majd 18:00 órára érkezünk vissza Pigadiába.
Pigadiából indulunk, majd Diafani települését érintve kb. egy 2,5 órás hajókázás után kötünk ki Saria kis szigetén, mely napjainkra már teljesen lakatlanná vált. Palatia (Nissyros ókori városának romjaira épült) egy picike kavicsos öböl, melynek kristálytiszta vizében úszkálhatunk, barlangjaiban búvárkodhatunk. A túrázás szerelmesei felsétálhatnak a legmagasabb pontjára (45 perc), ahol megcsodálhatják a Szent Zacharia kápolnát, illetve a megmaradt kalóz házak kőfalmaradványait, melyek a körkorban, arab stílusban épültek. A hajó legénysége egy kellemes hangulatú piknikkel kedveskedik igény szerint (az ár nem tartalmazza az ebédet). Ebéd után áthajózunk Saria második legszebb kis öblébe (Alimounda) szintén fürdőzni, visszafelé úton lehetőségünk lesz rálátni a két sziget közötti tengerszorosra, végül a délutáni órákban (18:00) érkezünk vissza a fővárosunkba.
Ár: 47 EUR / fő + ebéd.
Legyünk egy estére igazi karpathosziak! A görögséghez hagyományosan hozzátartozik a népi tánc, a népdaléneklés és a hosszan elnyúló étkezések sora. A görögök nagyon büszkék arra, hogy szenvedélyesen szeretnek táncolni, a ritmus a vérükben van. Ezen az estén Ammopi egyik hangulatos tengerparti tavernájában (20:30-23:30) egy vacsora közben, korlátlan bor (vörös, fehér) fogyasztás mellett, a tipikus karpathoszi és krétai táncokkal ismerkedhetünk meg. Egy kiváló táncegyüttes előadásában, élőzene kíséretében a bátrak akár a szirtaki és a pano choro alaplépéseit is elsajátíthatják.
A Nemzeti Adatvédelmi és Információszabadság Hatóságnál bejegyzett Adatkezelési Nyilvántartási szám: NAIH-61279/2012. Az oldal	0.0109 másodperc alatt töltődött be!